2. ΒΑΣΙΛΙΚΟΝ ΔΙΑΤΑΓΜΑ της 12 Φεβρ./6 Μαρτ. 1857 Περί κανονισμού της υπηρεσίας των εν ταις διατηρουμέναις μοναίς καθεσταμένων συμβουλίων. Επιθυμούντες να κανονίσωμεν την τάξιν των διασκέψεων και τον τρόπον της διεξαγωγής της υπηρεσίας των εν τοις διατηρουμένοις μοναστηρίοις του Κράτους καθεσταμένων συμβουλίων μετά γνωμοδότησιν της Ιεράς Συνόδου της Εκκλησίας της Ελλάδος και κατά πρότασιν του ημετέρου υπουργού των Εκκλησιαστικών και της Δημοσίας Εκπαιδεύσεως, αποφασίζομεν και διατάττομεν. Α΄.Η διοίκησις της εν γένει περιουσίας εκάστου διατηρουμένου μοναστηρίου, ήτις κατά τα μέχρι τούδε ισχύοντα υπάρχει διαπεπιστευμένη εις τριμελές συμβούλιον –τον κατά καιρόν ηγούμενον, προϊστάμενον, και δύο συμβούλους– ενεργείται μετά συνδιάσκεψιν αυτού του συμβουλίου πλήρους, αποφασίζοντος περί πάσης υποθέσεως κατά πλειοψηφίαν, επί τη βάσει των κειμένων Νόμων του Κράτους. Β΄.Ο ηγούμενος και οι περί αυτόν σύμβουλοι συνέρχονται εις συνεδριάσεις, κατά τακτάς μεν ημέρας της εβδομάδος τας οποίας το συμβούλιον προσδιορίζει κατά πλειοψηφίαν εφάπαξ .  εκτάκτως δε, οσάκις ο ηγούμενος ή εν των μελών του συμβουλίου ήθελε το ζητήσει. Γ΄.Πρωτόκολλον πάσης συνεδριάσεως κρατείται τακτικόν, και υπογράφεται παρ’ όλων των μελών. Συμφώνως δε προς τ’ αποφασισθέντα συντάττεται, κατόπιν και αμέσως, και εκδίδεται το έγγραφον ή τα έγγραφα δια την ενέργειαν των αποφασισθέντων. Εν περιπτώσει διχογνωμίας, ο μονοψηφών δύναται μεν, εάν θέλη, ν’ απαιτήση ίνα η εναντία γνώμη αυτού καταχωρισθή εις τα πρακτικά, οφείλει δε να συνυπογράψη μετά των πλειονοψηφούντων. Δ΄.Εν τω μοναστηρίω προσδιορίζεται ιδιαίτερον δωμάτιον δια γραφείον, και εντός αυτού αποτίθενται τα έγγραφα, τα βιβλία της υπηρεσίας, το κτηματολόγιον (ο άλλως λεγόμενος μοναστηριακός Κώδιξ) και το αρχείον εν γένει, υπό την τήρησιν και την ευθύνην του γραμματέως, τον οποίον το συμβούλιον εκλέγει εκ των μοναχών των περί τα γραφικά έργα ικανών, και υποβάλλει τον ούτως εκλεχθέντα εις την έγκρισιν του αρμοδίου επισκόπου. Ο τόπος των συνεδριάσεων ορίζεται εφ’ άπαξ ή εν τω γραφείω, ή εν ετέρω δωματίω εντός του μοναστηρίου. Ε΄.Εάν τυχόν εν τινι μοναστηρίω δεν υπάρχη ο δια τα έργα του Γραμματέως κατάλληλος μοναχός, τα έργα ταύτα εκτελεί, κατ’ απόφασιν του συμβουλίου, εν εκ των μελών αυτού. (Αντί τη σελ.123)  Σελ.123(α) Τεύχος 486-Σελ.97 